CELEX: 32015D0838
Language: et
Date: 2015-05-28 00:00:00
Title: Komisjoni rakendusotsus (EL) 2015/838, 28. mai 2015, millega muudetakse rakendusotsust 2014/909/EL, pikendades väikese tarumardika vastaste kaitsemeetmete kohaldamisperioodi Itaalias (teatavaks tehtud numbri C(2015) 3558 all) (EMPs kohaldatav tekst)

29.5.2015   
            
            
               ET
            
            
               Euroopa Liidu Teataja
            
            
               L 132/86
            
         KOMISJONI RAKENDUSOTSUS (EL) 2015/838,
   28. mai 2015,
   millega muudetakse rakendusotsust 2014/909/EL, pikendades väikese tarumardika vastaste kaitsemeetmete kohaldamisperioodi Itaalias
   
      
         (teatavaks tehtud numbri C(2015) 3558 all)
      
   
   (Ainult itaaliakeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni rakendusotsuses 2014/909/EL (3) sätestati teatavad kaitsemeetmed pärast seda, kui Itaalia teatas 11. septembril 2014 Calabria ja Sitsiilia maakonnas väikese tarumardika (Aethina tumida) esinemisest.
            
         
               (2)
            
            
               Rakendusotsust 2014/909/EL kohaldatakse kuni 31. maini 2015. Kuna rakendusotsuse 2014/909/EL kohased kontrollid ja epidemioloogilised uuringud, samuti aktiivne järelevalve seoses väikese tarumardika esinemisega Itaalia asjaomastes piirkondades on veel pooleli, ei ole epidemioloogilist olukorda siiani kinnitatud, kuigi alates eelmise aasta detsembrist väikese tarumardika esinemise juhtumid puuduvad.
            
         
               (3)
            
            
               Võttes arvesse kõnealust üleminekuolukorda ja kuni täiendava teabe laekumiseni jätkuva järelevalve kohta, on seepärast vaja pikendada rakendusotsuses 2014/909/EL sätestatud meetmete kohaldamisperioodi kuni nendes maakondades mesindushooaja eeldatava lõpuni 2015. aasta novembri lõpus.
            
         
               (4)
            
            
               Rakendusotsust 2014/909/EL tuleks vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2014/909/EL artikkel 4 asendatakse järgmisega:
   
      „Artikkel 4
      Käesolevat otsust kohaldatakse kuni 30. novembrini 2015.”
   
   Artikkel 2
   Käesolev otsus on adresseeritud Itaalia Vabariigile.
   
      Brüssel, 28. mai 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Komisjoni rakendusotsus 2014/909/EL, 12. detsember 2014, mis käsitleb teatavaid kaitsemeetmeid seoses väikese tarumardika esinemise kinnitatud juhtumitega Itaalias (ELT L 359, 16.12.2014, lk 161).